gl en gl gl gl gl gl ja gl es gl gl fr gl gl gl gl gl gl gl gl gl gl gl gl gl gl gl gl es gl gl it gl gl gl gl es es gl ja gl gl gl gl cs it de es it es es es gl it es es en es es es es it es es es gl it es es cs es es es es it es es es gl it es es cs es es es es it es es es gl it es es cs es es es es it es es es gl it es es cs es es es es it es es es gl en
Abordaxe -revista anarquista-: Pola extradición de Jaime Giménez Arbe "El Solitario".
skip to main | skip to sidebar
As piratas embarcadas nesta travesía, acordamos deixar este barco en dique seco e a bon abrigo, pero con a "santabárbara" cheiña de pólvora. Arriamos velas, desmontamos mastros, recollimos cañóns e metralla e trasladámonos a un novo navío onde xa ondea a nosa bandeira preta:
Convidámosvos a navegar con nós nesta odisea, e a que nos sigades enviando a vosa munición e compartindo aventuras e luitas. A tal efeito deixamos o noso enderezo de contacto:
Fai uns días xa informamos neste blog da folga de fame e sede iniciada polo atracador anarquista Jaime Giménez Arbe, máis coñecido por estes lares como "El Solitario", (Aquí).
Pois agora reproducimos, traducido ao galego, un texto que nos enviaron dende o S.O.V. da C.N.T. de Huelva, que ao parecer realiza unha campaña pola súa extradición, que bota algo máis de luz sobre a situación que padece o compañeiro nas mazmorras portuguesas:
Jaime Giménez Arbe en folga de fame e de sede
O compañeiro anarquista Jaime Giménez Arbe, dende o día 1 de abril, está en folga de fame e, dende o día 7, en folga de sede co único fin de que o extraditen a un cárcere de España, e rematar así co sometemento continuado de abusos, agresións, malos tratos, acosos que sofre no penal de máxima seguridade de Monsanto de Portugal.
En Portugal ten tratamento de preso FIES aínda que en Portugal non exista esta categoría de preso, polo que a súa situación é moito peor, xa que non está regulado e a súa situación queda en mans do "xuízo" (carente na maioría dos casos) dos carcereiros. A súa vida no penal se resume do seguinte xeito:
. Está 22 horas ao día encerrado na súa cela.
. O tempo que sae ao patio está só.
. Non lle permiten ter televisión, nin música.
. Os libros e as revistas téñenas restrinxidas.
. Non pode recibir visitas nin chamadas de teléfonos de amigos.
. Só ten 10 minutos á semana para falar cun familiar.
. É sometido continuadamente a cacheos corporais íntegros, nos que se lle obriga a facer flexións nu.
. É golpeado e insultado diariamente polos funcionarios de prisións e policias.
. Jaime é hipertenso e non sempre recibe a medicación que necesita.
. E ao mesmo estilo de Guantánamo, leva un uniforme marrón todo raido.
Jaime solicitou o seu traslado por primeira vez en abril de 2010. Segundo as Normativas Nacionais o traslado debería de ter sido xa efectivo en virtude dos artigos 12.1, 59 e 63 da Lei Orgánica Xeral Penitenciaria (LOGP) que articulan o achegamento familiar e o desarraigamento social dos penados e o artigo 3 do Convenio do 21 de marzo de 1983 ratificado por Instrumento do 18 de febreiro de 1985 no que se articulan as condicións de transferencia.
Reunindo todos estes requisitos para poder ser trasladado a España, por que segue en Portugal? Pois porque o Estado Portugués vai abríndolle novas causas legais por aldraxes aos funcionarios de prisións Unas aldraxes que veñen motivadas polas agresións físicas aos que os funcionarios de prisións sométeno cotiamente. Esas causas legais no Estado Español serían só faltas. Así que espremendo e dándolle mil e unha voltas ás súas propias leis tanto o Estado Portugués como o Estado Español manteñen en Portugal a Jaime. As persoas políticas directamente responsables da tortura tanto física coma psicolóxica que está a recibir Jaime no cárcere de Monsanto son, de parte do Estado Portugués, Paula Teixeira dá Cruz (ministra de inxustiza portuguesa), Rui Sa Gomes (director de institucións penitenciarias ou centros de exterminio) e Joao Couto Guimas (director do cárcere de Monsanto, ou do centro de tortura), por parte do Estado Español, os responsables directos son Alberto Ruíz Gallardón (ministro de inxustiza español) e Anxo Yuste Castillejo (directo de Institucións penitenciarias ou centros de exterminio Español).
Jaime, que sempre loitou contra as inxustizas, o capital e os bancos, segue ca súa loita dentro do cárcere. Unha loita contra o Estado e o seu aparato máis represor, os cárceres, que comeza polo cumprimento polo menos da lei que eles mesmo fan. Por todo iso, Jaime Giménez Arbe, compañeiro anarquista e gran loitador, ponse en folga de fame e de sede para conseguir que se recoñeza e así fágase efectivo o seu dereito a voltar a España.
BASTA DE SECUESTROS POLÍTICOS!!!!!
EXTRADICCIÓN A ESPAÑA XA
Este é o texto que recibimos no correo, tamén tedes máis información sobre a situación de Jaime Giménez nas cadeas portuguesas neste outro enlace de este mesmo blog -Aquí-; e deixamos tamén enlace a unha entrevista que lle fixeron dende un diario comercial e que publicou "A las barricadas" -Aquí-.
Dende "Abordaxe" non só agardamos a súa pronta extradición a este nauseabundo reino borbónico que padecemos, se non que esperamos que pronto goce do cálido vento da liberdade lonxe das reixas e muros do estado.
Etiquetas: anarquistas, Folga de Fame- sede, Portugal, Presos, solidariedade
Entrada más reciente Entrada antigua Inicio
Suscribirse a: Enviar comentarios (Atom)
Clica na imaxe para descargar
anarquistas (801) autonomismo obreiro (16) campañas (126) convocatorias (525) ecología (91) entrevista (39) feminismo (27) galiza (596) guerra social (235) historia (30) humor (42) internacional (370) liberación animal (47) musica (23) okupacion (167) reflexion (537) represión (772) solidariedade (289)